Türgi jalgpallikoondis

Türgi jalgpallikoondis on Türgi jalgpalliliidu esindusmeeskond, mis esindab Türgit rahvusvahelistel jalgpallivõistlustel.

 Ajalugu 
1923. aastal asutatud Türgi jalgpalliliit astus veel samal aastal FIFA-sse.

Viimastel aastakümnetel on türklased liginenud Euroopa tippkoondiste tasemele. Esimest korda võeti MM-i finaalturniirist osa 1954. aastal ja järgmist osalemist tuli oodata 48 aastat. Alles 1990. aastate keskpaigas hakkasid televisioon ja ärimaailm sporti toetama ja arendama. Kolm suuremat İstanbuli klubi (Galatasaray, Beşiktaş ja Fenerbahçe) hakkasid sisse ostma välisriikide staare. Nemad aga innustasid kohalikke tähti, nagu ründaja Hakan Şükür, parandama oma mänguoskusi ja kohaliku jalgpalli rahvuslikku profiili.

Rahvuskoondis jõudis EM-i finaalturniirile 1996 ja 2000, ning Galatasaray võitis esimese Türgi klubina UEFA karika. 2000. aasta EM-il jõuti veerandfinaali, kus jäädi alla 0:2 Portugalile.

2002. aasta MM-il olid türklased väga edukad. Alagrupis jäädi Brasiilia järel teiseks. Kaheksandikfinaalis kohtuti Jaapaniga ja võideti 1:0. Veerandfinaalis saadi võit 1:0 Senegali üle. Poolfinaalis tuli jälle vastaseks Brasiilia, kellele kaotati 0:1. Pronksimängus tuli vastaseks Lõuna-Korea ja saadi võit 3:2.

2008. aasta Euroopa meistrivõistlustel jõuti poolfinaali, kus kaotati Saksamaale tulemusega 2:3.
pisi|left|upright=1.5|Türgi jalgpallikoondis (2016)

 Praegune koosseis 
Türgi koondis 2024. aasta Euroopa meistrivõistlustel.

Seisuga 2. juuli 2024

 Mängud Eesti koondise vastu 
ToimumisaegMängupaikVõistlusTulemusVäravalööjad1.19. juuni 1924TallinnsõprusmängEesti – Türgi 1:437. Üpraus – 15. Duncan, 48. Robinson, 69. Ghent2.29. mai 1996Kadrioru staadion, TallinnsõprusmängEesti – Türgi 0:03.28. mai 2006Millerntor-Stadion, HamburgsõprusmängTürgi – Eesti 1:1 (0:0)53. Ünal - 87. Neemelo415. oktoober 2008A. Le Coq Arena, TallinnMM 2010 valikmängEesti – Türgi 0:05.5. september 2009Kadir Hasi staadion, KayseriMM 2010 valikmängTürgi – Eesti 4:2 (2:1)29., 72. Tuncay, 37. Sercan, 62. Arda – 7. Voskoboinikov, 53. Vassiljev6.10. august 2011Türk Telekom Arena, İstanbulsõprusmängTürgi – Eesti 3:08. (pen.) Emre, 28., 35. Colin Kâzım

 Vaata ka 
Türgi jalgpallikoondis 2002. aasta jalgpalli_maailmameistrivõistlustel

 Välislingid 
Koduleht

Kategooria:Euroopa jalgpallikoondised
Koondis